
Tuarascáil maidir leis an mBearna Phá idir na hInscní 2022, 
Comhairle Cathrach na Gaillimhe 2022                                                 

[bookmark: _Toc121926790]Réamhrá
Cúis áthais dom an chéad tuarascáil maidir leis an mbearna phá idir na hinscní atá curtha i dtoll a chéile ag Comhairle Cathrach na Gaillimhe a chur in bhur láthair. Tríd an tuarascáil seo a fhoilsiú tá ár gcuid oibleagáidí faoi Acht um Fhaisnéis faoin mBearna Phá idir na hInscní, 2021 á gcomhlíonadh againn, Acht a tugadh isteach ar bhonn reachtach chun tacú le tuairisciú maidir leis an mbearna phá idir na hinscní in Éirinn.  
Tá na deiseanna céanna aitheantais agus forbartha gairme ag gach fostaí de chuid Chomhairle Cathrach na Gaillimhe agus caitear go cothrom agus go cothromasach le gach duine san ionad oibre. Táimid tiomanta do chomhionannas deiseanna a chinntiú, tacú le héagsúlacht agus pobal oscailte agus ionchuimsitheach a chruthú san ionad oibre.
Tá faisnéis staitistiúil ríthábhachtach le fáil sa tuarascáil seo a chabhraíonn linn teacht ar thuiscint ar na réimsí ina bhfuil bearnaí pá le tabhairt faoi deara agus na cúiseanna atá leis na bearnaí pá sin. Beidh ár n-athbhreithniú ar ár dtorthaí maidir leis an mbearna phá idir na hinscní córasach, sainaithneoimid na gníomhaíochtaí atá riachtanach chun déileáil le haon saincheisteanna a dtarraingítear aird orthu sa tuarascáil seo.  Chomh maith leis sin, tapóimid an deis seo chun scrúdú a dhéanamh ar an méid atá á rá faoinár n-eagraíocht sa tuarascáil, an méid is gá dúinn a chur san áireamh inár bpróisis phleanála don fhoireann oibre amach anseo agus conas is féidir leis tacú linn lenár n-uaillmhian a bheith aitheanta mar rogha fostóra.
Oibreoimid lenár gcomhghleacaithe in earnáil an údaráis áitiúil chun dea-chleachtas a roinnt bunaithe ar an méid atá foghlamtha mar thoradh ar an tuarascáil seo. Tá gach iarracht is féidir á déanamh againn chun daoine cumasacha a mhealladh, a choimeád agus a fhorbairt chun tacú linn seirbhísí a chur ar fáil i gCathair na Gaillimhe, i dtírdhreach seirbhíse poiblí atá de shíor ag athrú.
Is mian liom buíochas a ghabháil le mo chomhghleacaithe ar fad agus le grúpa na gceardchumann seirbhíse poiblí as tacú lenár gcuid iarrachtaí a chinntiú gur fostóir é Comhairle Cathrach na Gaillimhe a chinntíonn go bhfuil deiseanna comhionanna ag gach duine.
Brendan McGrath.
Príomhfheidhmeannach.
Comhairle Cathrach na Gaillimhe.

[bookmark: _Toc121926791]Maidir Linne
1.1 [bookmark: _Toc121926792]An Rialtas Áitiúil in Éirinn 
Tá 31 údaráis áitiúil agus 3 thionól réigiúnach in Éirinn. Is iad údaráis áitiúla an fhoirm rialtais is cóngaraí agus is inrochtana do shaoránaigh. Tá siad freagrach as raon leathan seirbhísí a chur ar fáil ina gceantar áitiúil, agus béim a leagan ar a chinntiú gur áiteanna mealltacha le cónaí iontu, le hoibriú iontu agus le hinfheistiú iontu iad cathracha, bailte, sráidbhailte agus an tuath.
Cuireann seirbhísí údaráis áitiúil ar bhealach suntasach le forbairt fhisiciúil, chultúrtha, shóisialta agus chomhshaoil pobal agus áirítear ina measc tithíocht, pleanáil, bonneagar, cosaint an chomhshaoil agus soláthar conláistí agus áiseanna áineasa agus bonneagar pobail.
Tá ról lárnach ag údaráis áitiúla i dtacú le hionchuimsiú sóisialta agus caighdeán na beatha agus forbairt gheilleagrach agus fiontar ag leibhéal áitiúil. Tá ról ceannasaíochta ag údaráis áitiúla i bhfís straitéiseach an chontae nó na cathrach. Chomh maith leis sin, oibríonn siad i gcomhpháirt le comhlachtaí stáit, poiblí agus príobháideacha eile chun bonneagar criticiúil agus seirbhísí comhroinnte a sholáthar. 
Tá údaráis áitiúla freagrach as na céadta seirbhís agus cuireann siad beartas chun feidhme i raon réimsí lena n-áirítear: 
· Ealaín agus cultúr
· Gníomhú ar son na haeráide 
· Seirbhísí pobail
· Forbairt gheilleagrach
· An Timpeallacht
· Tithíocht
· Leabharlanna
· Páirceanna agus spásanna oscailte
· Pleanáil 
· Bóithre agus iompar
· Turasóireacht 
Tá cúlraí éagsúla ag fostaithe údaráis áitiúil mar aon le scileanna, cáilíochtaí agus taithí dhifriúil. Cuimsítear i measc na ról san earnáil:
· Cuntasóirí 
· Riarthóirí
· Printíseachtaí
· Seandálaithe
· Ailtirí
· Cartlannaithe
· Oifigigh chaomhantais
· Innealtóirí
· Seirbhísí dóiteáin
· Seirbhís ghinearálta agus ceardaithe 
· Céimithe 
· Sláinte agus Sábháilteacht
· Teicneolaíocht faisnéise
· Seirbhísí leabharlainne 
· Pleanálaithe
· Baill den fhoireann bhainistíochta shinsearach
· Teicneoirí
Trí bheith ag obair do Chomhairle Cathrach na Gaillimhe tugtar deis dár bhfostaithe taithí a fháil ag croílár an rialtais áitiúil agus tacú le difríocht dháiríre a dhéanamh i gCathair na Gaillimhe. Tá sé mar aidhm le gach rud a dhéanann Comhairle Cathrach na Gaillimhe a chinntiú gur áit iontach í Cathair na Gaillimhe le bheith ina cónaí inti agus ag obair inti agus tá ról lárnach ag ár bhfostaithe san uaillmhian sin. 
1.2 [bookmark: _Toc121926793]Comhairle Cathrach na Gaillimhe
Tá cáil ar Chathair na Gaillimhe mar chathair ina bhfuil éagsúlacht chultúrtha le blaiseadh, cathair bhríomhar agus óg, óna bhfuil radhairc iontacha ar Chonamara ó iarthar na cathrach, Loch Coirib ó thuaisceart na cathrach agus an tAigéan Atlantach ó dheas den chathair. Ciallaíonn go leor fachtóirí gur áit uathúil le cónaí inti, le hoibriú inti agus le cuairt a thabhairt uirthi í Cathair na Gaillimhe.
Tá thart ar 550 duine fostaithe ag Comhairle Cathrach na Gaillimhe. Mar eagraíocht, tá sé mar aidhm ag Comhairle Cathrach na Gaillimhe mealltacht na cathrach mar áit ar cheart infheistiú inti, oibriú inti agus cónaí inti a fheabhsú, agus tá ról ceannasaíochta ag an gComhairle i bhfís straitéiseach na cathrach a mhúnlú. Tá raon éagsúil, ilsrathach agus athraitheach seirbhísí á gcur ar fáil againn do shaoránaigh Chathair na Gaillimhe agus do chuairteoirí araon, a áirítear ina measc seirbhísí sna réimsí seo a leanas – tithíocht, pleanáil, forbairt, timpeallacht, bóithre, trácht, caitheamh aimsire agus pobal. 
Tá ár gcuid fostaithe ag obair in údarás dinimiciúil agus forásach a thacaíonn le deiseanna comhionanna do gach duine. Is iad ár bhfostaithe an tsócmhainn is luachmhaire atá againn.
Miondealú fhoireann oibre Chomhairle Cathrach na Gaillimhe:




[bookmark: _Toc121926794]Tuairisciú maidir leis an mBearna Phá idir na hInscní 
1.3 [bookmark: _Toc121926795]Tuairisciú maidir leis an mBearna Phá idir na hInscní 2022
Ceanglaíonn Acht um Fhaisnéis faoin mBearna Phá idir na hInscní, 2021, ar eagraíocht a bhfuil níos mó ná 250 fostaí aici tuairisciú maidir lena Bearna Phá idir na hInscní. Is é 2022 an chéad bhliain a mbeidh ar eagraíochtaí tuairisciú maidir lena mBearna Phá idir na hInscní. 
Fiafraítear d'eagraíochtaí dáta ‘samplach’ a roghnú i mí an Mheithimh. Glactar leis an tréimhse thuairiscithe mar an chéad tréimhse 12 mhí roimh agus lena n-áirítear an dáta samplach, arb ionann é agus an 30 Meitheamh 2022 i gcás na n-údarás áitiúil. Ní mór d'eagraíochtaí a gcuid ríomhanna a ullmhú laistigh de shé mhí, sula gcuireann siad tuarascáil i dtoll a chéile sé mhí ina dhiaidh sin i rith mhí na Nollag 2022. Ní mór an fhaisnéis a fhoilsiú ar shuíomh gréasáin an fhostóra nó ar shlí eile a chiallaíonn gur furasta d'fhostaithe agus do bhaill den phobal an fhaisnéis a aimsiú.
1.4 [bookmark: _Toc121926796]Cé atá Curtha san Áireamh? 
Gach duine atá fostaithe ag an bhfostóir ar an dáta samplach, lena n-áirítear fostaithe nach bhfuil ag obair ar an dáta sin agus fostaithe atá ar saoire. Chomh maith leis sin, ní mór na meánfhigiúirí agus na figiúirí airmheánacha a thabhairt ina n-aonar le haghaidh fostaithe páirtaimseartha agus sealadacha.
1.5 [bookmark: _Toc121926797]Céard a chiallaíonn an Bhearna Phá idir na hInscní? 
Chun eolas a bhailiú faoin mBearna Phá idir na hInscní ríomhtar an difríocht chéatadánach idir meántuilleamh fear agus ban beag beann ar an ról atá acu.
Ní hionann an Bhearna Phá idir na hInscní agus pá comhionann. Foráiltear sa reachtaíocht maidir le Comhionannas Fostaíochta pá comhionann don chineál céanna oibre. Faigheann gach fostaí fireann agus baineann atá ag obair san earnáil rialtais áitiúil pá comhionann don obair chéanna nó don chineál céanna oibre nó d'obair lena mbaineann an luach céanna, dá réir sin, ní scrúdaítear pá comhionann sa tuarascáil seo. Comhaontaítear rátaí pá laistigh den earnáil trí chomhaontuithe náisiúnta pá idirbheartaithe go rialta idir fostóirí agus ionadaithe foirne. Íoctar formhór na bhfostaithe bunaithe ar scála tuarastail incrimintigh agus tá na raonta tuarastail éagsúla atá luaite le róil éagsúla le fáil ar shuíomh gréasáin post an údaráis áitiúil ag www.localgovernmentjobs.ie
1.6 [bookmark: _Toc121926798]An Mheánbhearna Phá agus An Bhearna Airmheánach Phá idir na hInscní
Ríomhtar an Bhearna Phá idir na hInscní trí úsáid a bhaint as na bearta seo a leanas:
	AN MHEÁNBHEARNA PHÁ IDIR NA HINSCNÍ

	An % de dhifríocht idir
an meán-uair-ráta pá d'fhir
agus
an meán-uair-ráta pá do mhná
(meán-uair-ráta d'fhir) – (meán-uair-ráta do mhná) x 100 
meán-uair-ráta d'fhir

	AN BHEARNA PHÁ AIRMHEÁNACH IDIR NA HINSCNÍ

	An % de dhifríocht idir
an uair-ráta pá airmheánach d'fhir
agus
an uair-ráta pá airmheánach do mhná
(an uair-ráta pá airmheánach d'fhir) – (an uair-ráta pá airmheánach do mhná) x 100 uair-ráta airmheánach d'fhir



Is é an meán atá i gceist leis an airmheán. Ríomhtar an t-airmheán bunaithe ar an difríocht idir an meán-uair-ráta pá d'fhir agus an meán-uair-ráta pá do mhná (uair-ráta d'fhir lúide uair-ráta do mhná), arna léiriú mar chéatadán den uair-ráta pá d'fhir. 
Má tá an figiúr seo diúltach, tá an meán-uair-ráta do mhná níos airde ná an meán-uair-ráta d'fhir ar an dáta samplach. Má tá an figiúr seo dearfach, tá an meán-uair-ráta d'fhir níos airde ná an meán-uair-ráta do mhná ar an dáta samplach.
Is éard atá i gceist leis an airmheán an figiúr i lár an raoin ina bhfuil tuarastal na bhfostaithe ábhartha ar fad liostaithe, ón tuarastal is ísle go dtí an tuarastal is airde. D'fhéadfaí glacadh leis seo mar léargas níos beaichte ar na ‘gnáthdhifríochtaí’ idir pá.
Is fiú féachaint ar na meánfhigiúirí agus ar na figiúirí airmheánacha, de bhrí go bhfuil eolas difriúil le fáil iontu maidir leis na fachtóirí bunúsacha a bhféadfadh tionchar a bheith acu ar an mbearna phá. Mar shampla, d'fhéadfadh go mbeadh tionchar ag líon beag fostaithe a bhfuil tuarastal níos airde á fháil acu ar an bhfigiúr airmheánach agus más amhlaidh atá, d'fhéadfaí glacadh leis an bhfigiúr airmheánach mar léargas níos fearr ar an difríocht idir an méid a íoctar le fear agus le bean.
Má tá difríocht shuntasach idir meánbhearna phá agus bearna phá airmheánach idir na hinscní le tabhairt faoi deara in eagraíocht, d'fhéadfaí glacadh leis go bhfuil tionchar ag na fostaithe ísealioncaim (rud a chiallaíonn go bhfuil an meán níos ísle ná an t-airmheán) nó ag grúpaí fostaithe ardioncaim (rud a chiallaíonn go bhfuil an meán níos airde ná an t-airmheán) ar na sonraí.
Ní mór a chur san áireamh freisin go n-úsáidtear sonraí a bhaineann le dáta samplach i mí an Mheithimh sa tuarascáil seo. D'fhéadfaí athruithe a thabhairt faoi deara sna bearnaí pá idir na hinscní ó mhí go mí agus i mbandaí pá ceathairíle, ag brath ar athruithe a bhaineann leis an líon ball foirne. É sin ráite, is léargas maith ar na difríochtaí idir an meántuilleamh idir fir agus mná iad na príomhfhigiúirí.
1.7 [bookmark: _Toc121926799]Bandaí Pá Ceathairíle 
Trí fhostaithe a roinnt i gceithre ghrúpa chomhionanna  (nó ceathairíleanna) agus an pá a ghrádáil ó íseal go hard, is féidir linn scrúdú a dhéanamh ar phá ag leibhéil dhifriúla san eagraíocht. Ní mór d'eagraíochtaí tuairisciú maidir leis an gcéatadán fostaithe atá sna bandaí pá uair-ráta ceathairíle ag na leibhéil seo a leanas - íseal, ísealmheánach, uachtarmheánach agus uachtarach.
Chun na fostaithe a ghrúpáil sna Bandaí Pá Ceathairíle seo, liostaíonn an eagraíocht gach fostaí, ón leibhéal is ísle go dtí an leibhéal is airde, bunaithe ar a n-uair-rátaí. Ansin roinntear na fostaithe i gceithre ghrúpa chomhionanna nó Ceathairíleanna bunaithe ar na leibhéil seo a leanas - íseal, ísealmhéanach, uachtarmheánach agus uachtarach.  Ansin taispeánann an fostóir an céatadán d'fhostaithe fireanna agus baineanna i ngach ceathairíl mar chéatadán e.g. an céatadán d'fhostaithe fireanna sa cheathairíl is ísle agus an céatadán d'fhostaithe baineanna sa cheathairíl is ísle (agus mar sin de). 
1.8 [bookmark: _Toc121926800]Bónas agus Sochar Comhchineáil
Chomh maith leis sin, ní mór figiúirí a chur ar fáil le haghaidh íocaíochtaí bónais nó íocaíochtaí sochair chomhchineáil más cuí. Níl feidhm le híocaíochtaí bónais laistigh d'earnáil an rialtais áitiúil.
D'fhéadfadh go mbeadh Sochar Comhchineáil á íoc in imthosca áirithe, sa chás go n-íocann an fostóirí roinnt táillí gairmiúla mar shampla.
1.9 [bookmark: _Toc121926801]Fachtóirí a bhféadfadh Tionchar a bheith acu ar an mBearna Phá idir na hInscní 
Mar atá thuasluaite, ní chuirtear pá comhionann san áireamh sa tuarascáil seo. Íoctar gach fostaí go comhionann, beag beann ar inscne, don obair cheánna nó don chineál céanna oibre nó d'obair lena mbaineann an luach céanna. É sin ráite, d'fhéadfadh go mbeadh tionchar ag roinnt fachtóirí casta ar dhifríochtaí idir an méid a íoctar le fostaithe lena n-áirítear:
· Leithscaradh gairme – go traidisiúnta, b'fhéidir go raibh níos mó spéise ag fir ná mná, nó a mhalairt, i gcatagóirí poist nó i slite beatha áirithe.
· Patrúin oibre – obair lánaimseartha agus pháirtaimseartha. B'fhéidir go mbeadh níos mó spéise ag mná seachas fir in obair pháirtaimseartha nó i sosanna gairme agus ainneoin nach bhfuil tionchar aige seo ar a n-uair-ráta pá, b'fhéidir go mbeadh tionchar aige ar na roghanna a dhéanann siad maidir le conair ghairme.
· Fad seirbhíse – b'fhéidir go gciallódh méaduithe incriminteacha pá go bhfuil pá níos ísle á fháil ag fostaithe a bhfuil níos mó taithí acu.
· An t-am den bhliain – d'fhéadfaí oibrithe sealadacha nó séasúracha a earcú le haghaidh ról difriúil a bhféadfadh ráta pá difriúil a bheith luaite leo.
· Miondealú inscne le haghaidh ról sinsearach a bhfuil tuarastail níos airde luaite leo – d'fhéadfadh go mbeadh tionchar ag líon níos lú fostaithe a bhfuil tuarastal níos airde á fháil acu ar an meánfhigiúirí.
· Miondealú inscne ról a bhfuil pá níos ísle luaite leo – d'fhéadfadh go mbeadh tionchar ag líon mór fostaithe a bhfuil pá íseal á fháil acu ar na meánfhigiúirí.

Má thuairiscíonn eagraíocht bearna phá dhearfach idir na hinscní, ní chiallaíonn sé sin go bhfuil pá níos ísle á fháil ag mná ná fir as an bpost céanna a dhéanamh, ach léiríonn sé, ar an meán, go bhfuil róil a bhfuil pá níos airde luaite leo ag níos mó fear ná ban.
Má thuairiscíonn eagraíocht bearna phá dhiúltach idir na hinscní, ní chiallaíonn sé sin go bhfuil pá níos ísle á fháil ag fir ná mná as an bpost céanna a dhéanamh, ach léiríonn sé, ar an meán, go bhfuil róil a bhfuil pá níos airde luaite leo ag níos mó ban ná fear.
Tugann bearna mhór idir an bhearna phá dhiúltach agus dhearfach le fios go bhfuil difríochtaí móra le tabhairt faoi deara idir na huair-rátaí pá agus go bhfuil níos mó fear nó ban ag obair ar bhonn comhréireach i ról a bhfuil pá níos airde nó níos ísle luaite leo laistigh den eagraíocht.



















[bookmark: _Toc121926802]Ár bhFigiúirí
1.10 [bookmark: _Toc121926803]An Mheánbhearna Phá agus An Bhearna Airmheánach Phá idir na hInscní – Gach Fostaí
	[bookmark: _Hlk117527223]Bearna Phá idir na hInscní Chomhairle Cathrach na Gaillimhe 2022
Gach fostaí don tréimhse thuairiscithe go dtí an 30 Meitheamh 2022

	AN MHEÁNBHEARNA PHÁ IDIR NA HINSCNÍ
	AN BHEARNA PHÁ AIRMHEÁNACH IDIR NA HINSCNÍ

	-7.01%

	-14.51%


	



Tabhair faoi deara: Tá an miondealú inscne do gach fostaí cothrom le 60%/40% ar an 30 Meitheamh 2022.  Tá sé seo á léiriú tríd an líne phoncaithe thuas
Léiríonn an Mheánbhearna Phá idir na hInscní, ar an meán, go bhfuil an meánráta pá do mhná 7% níos airde ná an meánráta pá d'fhir. 
Léiríonn an Bhearna Phá Airmheánach idir na hInscní go bhfuil an meánráta pá do mhná 14% níos airde ná an ráta airmheánach pá d'fhir.
Má dhírítear ar dháileadh fostaithe sna ceithre Bhanda Pá Ceathairíle is féidir scrúdú a dhéanamh ar phá ag leibhéil dhifriúla na heagraíochta.
Léirítear sna Bandaí Pá Ceathairíle seo dáileadh na bhfostaithe fireanna agus baineanna bunaithe ar an mBanda Pá ar fud na heagraíochta (liostaíonn an eagraíocht gach fostaí ón leibhéal is ísle go dtí an leibhéal is airde, bunaithe ar a n-uair-rátaí, ansin roinntear an figiúr seo i gceithre Bhanda Pá nó Ceathairíleanna cothroma - íseal, ísealmheánach, uachtarmheánach agus uachtarach.  Ansin taispeánann an fostóir an céatadán d'fhostaithe fireanna agus baineanna i ngach ceathairíl).
Braitheann an deighilt le haghaidh gach ceann den 4 Cheathairíl thuas ar an mBanda Pá, mar seo a leanas:
I mBanda Pá 1 tá thart ar 65% Fear / 35% Bean. I mBanda Pá 2 tá thart ar 74% Fear / 26% Bean. Tá céatadán níos airde fear i mBanda 1 agus Banda 2, fianaise go bhfuil níos mó fear ná ban, ar bhonn comhréireach, ag obair ag gráid níos ísle, pointe a bhfuil tionchar aige ar thorthaí foriomlána na Meánbhearna Phá agus na Bearna Airmheánaí Pá idir na hInscní. 
I mBanda 3 agus 4 níl an deighilt idir Fir/Mná chomh suntasach céanna, tá 57% Fear / 43% Bean i mBanda 3. I mBanda 4 tá thart ar 51% Fear / 49% Bean. 
Ionas nach mbeadh aon Bhearna Phá idir na hInscní le tabhairt faoi deara, ní mór go mbeadh déimeagrafaic na foirne oibre níos cóngaraí dá chéile i ngach ceathairíl. 
D'fhéadfaí glacadh leis go bhfuil tionchar ag níos mó fear ag obair ag gráid níos ísle agus níos lú ban ag gráid níos airde ar na meánbhearnaí agus ar na bearnaí airmheánacha pá idir na hinscní. 


1.11 [bookmark: _Toc121926804]An Mheánbhearna Phá agus An Bhearna Airmheánach Phá idir na hInscní – Fostaithe Páirtaimseartha
	Bearna Phá idir na hInscní Chomhairle Cathrach na Gaillimhe 2022
Fostaithe páirtaimseartha don tréimhse thuairiscithe go dtí an 30 Meitheamh 2022

	AN MHEÁNBHEARNA PHÁ IDIR NA HINSCNÍ
	AN BHEARNA PHÁ AIRMHEÁNACH IDIR NA HINSCNÍ

	-30.46%

	-18.34%



 
Ar an 30 Meitheamh 2022, bhí thart ar 14% dár bhfostaithe ar fad ag obair go páirtaimseartha. As measc na bhfostaithe seo, fir ba ea 20% agus Mná ba ea 80%.  
I measc na bhfachtóirí a bhfuil tionchar acu ar phatrún na n-oibrithe páirtaimseartha san eagraíocht trí chéile tá raon roghanna oibre solúbtha d'obair pháirtaimseartha, agus ainneoin iad a bheith ar fáil go gach fostaí, léiríonn níos mó fostaithe baineanna ná fireanna spéis iontu.  Fachtóir eile é na catagóirí poist ina bhfuil obair pháirtaimseartha le cur san áireamh mar ghné ghairme den ról, maoir scoile mar shampla.  
Chomh fada is a bhaineann le Comhairle Cathrach na Gaillimhe, is féidir an bhearna phá dhiúltach níos airde idir na hinscní don mheán-uair-ráta agus don uair-ráta meánach páirtaimseartha a mhíniú trí dhíriú ar an gcéatadán níos airde de mhná atá ag obair go páirtaimseartha i mBanda Pá 3 agus 4. Tá 0% d'fhir ag obair go páirtaimseartha i mBanda Pá 4 agus níl ach 4% d'fhir ag obair go páirtaimseartha i mBanda Pá 3.

1.12 [bookmark: _Toc121926805]An Mheánbhearna Phá agus An Bhearna Airmheánach Phá idir na hInscní – Fostaithe Sealadacha
	Bearna Phá idir na hInscní Chomhairle Cathrach na Gaillimhe 2022
Fostaithe sealadacha don tréimhse thuairiscithe go dtí an 30 Meitheamh 2022

	AN MHEÁNBHEARNA PHÁ IDIR NA HINSCNÍ
	AN BHEARNA PHÁ AIRMHEÁNACH IDIR NA HINSCNÍ

	-2.82%
	0.58%


Ar an 30 Meitheamh 2022, bhí 10% dár bhfostaithe fostaithe ar chonarthaí sealadacha. 
As measc na bhfostaithe seo, mná ba ea 47% agus fir ba ea 53%. Cuimsítear sna conarthaí seo fostaithe sealadacha/séasúracha cosúil le maoir scoile, oibrithe ginearálta, céimithe, teicneoirí agus innealtóirí.  
Is fiú féachaint ar dháileadh pá na bhFostaithe Sealadacha ina léirítear na Meánbhearnaí agus na Bearnaí Airmheánacha Pá idir na hInscní is gaire dá chéile.


[bookmark: _Toc121926806]Íocaíochtaí Eile
1.13 [bookmark: _Toc121926807]Sochar Comhchineáil
Amhail ar an 30 Meitheamh 2022 ní raibh Sochar Comhchineáil á fháil ag aon fhostaí sa tréimhse 12 mhí roimhe sin.
1.14 [bookmark: _Toc121926808]Íocaíocht bhónais
Níl feidhm le híocaíochtaí bónais laistigh d'earnáil an rialtais áitiúil.
[bookmark: _Toc121926809]An tslí a bhfuilimid ag tacú le Comhionannas Inscne
De réir Acht um Fhaisnéis faoin mBearna Phá, 2021, is í 2022 an chéad bhliain a bhfuil Comhairle Cathrach na Gaillimhe ag tuairisciú maidir leis an mbearna phá idir na hinscní. Beidh comhionannas, éagsúlacht agus ionchuimsiú le cur san áireamh inár gcuid oibre go leanúnach.  
1.15 [bookmark: _Toc121926810]Cleachtais Earcaíochta Chothroma agus Thrédhearcacha
· Mar fhostóir comhdheiseanna, is mian linn tacú le cultúr comhionannais. Déanfaimid iarracht tacú le comhdheiseanna trínár bpróisis earcaíochta agus roghnúcháin a bhfuil cead ag aon duine páirt a ghlacadh iontu.
· I rith ár bpróiseas earcaíochta agus roghnúcháin tugaimid cabhair do agus tacaímid le daoine, lena n-áirítear trí áiseanna agallaimh inrochtana a sholáthar, agallamh a eagrú ag am oiriúnach agus trealamh oiriúnach a sholáthar nó a eagrú.
· Tá cothromaíocht inscne le tabhairt faoi deara ar ár mBoird Agallaimh ar fad.
· Tarraingítear aird ar shuíomhanna gréasáin earcaíochta ar roghanna oibre solúbtha a oireann do theaghlaigh, agus tá ár gcuid sainchuntas poist agus fógraí poist inscne-neodrach. 
· Soláthraímid oiliúint agus tacaíocht, agus tá cead ag gach fostaí tairbhe a bhaint as a leithéid chun cabhrú leo ullmhú le haghaidh iarratas poist agus agallamh.
· Íoctar fostaithe de réir scála tuarastail incrimintigh, agus tugtar neart deiseanna do gach fostaí dul chun cinn gairme a dhéanamh.
1.16 [bookmark: _Toc121926811]Cothromaíocht Oibre is Saoil
Tairgimid raon leathan roghanna solúbtha oibre agus saoire atá ar fáil do gach fostaí, lena n-áirítear fleisc-am, saoire cúramóra, sosanna gairme, saoire mháithreachais agus uchtála íoctha, saoire atharthachta íoctha, saoire thuismitheora, saoire thuismitheoireachta, scéim na bliana oibre níos giorra agus comhroinnt oibre.
1.17 [bookmark: _Toc121926812]Obair Chumaisc
Tá obair chumaisc curtha san áireamh againn inár mbeartais fleisc-ama anois mar aon le roghanna chun am a chaitheamh ag obair san oifig agus am a chaitheamh ag obair sa bhaile/i mol.
1.18 [bookmark: _Toc121926813]Foghlaim agus Forbairt
Táimid tiomanta do dheiseanna leanúnacha foghlama agus forbartha a chur ar fáil ionas gur féidir le gach fostaí barr a c(h)umais a bhaint amach. Spreagtar gach fostaí chun tairbhe a bhaint as deiseanna oideachais trínár mBeartas agus Nós Imeachta Oiliúna agus Forbartha, agus tá cead ag fostaithe tairbhe a bhaint as saoire staidéir agus scrúdaithe freisin.
1.19 [bookmark: _Toc121926814]Sláinte agus Folláine
Glacaimid leis go mbaineann tábhacht ar leith le sláinte agus folláine fostaithe agus le cothromaíocht shláintiúil oibre is saoil. Tairgimid cláir chuimsitheacha maidir le sláinte cheirde agus folláine fostaithe lena n-áirítear Clár Cúnaimh d'Fhostaithe, scagthástáil sláinte, vacsaínithe, comhairle sláinte agus chothaithe agus seimineáir ghréasáin maidir le folláine etc. 

1.20 [bookmark: _Toc121926815]Dínit san Ionad Oibre
Tacaímid le cultúr de dhínit, meas agus comhionannas. Tá Beartas maidir le Dínit san Ionad Oibre forbartha againn agus cuirtear oiliúint agus tacaíocht maidir le cur chun feidhme an bheartais ar fáil do gach fostaí agus bainisteoir.

1.21 [bookmark: _Toc121926816]Comhionannas, Éagsúlacht agus Cuimsiú
· Is é an aidhm atá againn forbairt go leanúnach mar rogha fostóra chun fostaithe ionchuimsitheacha agus éagsúla a mhealladh, a fhorbairt agus tacú leo.
· Táimid ag leanúint ar aghaidh le seirbhísí freagrúla agus cúraim do chustaiméirí a dhearadh agus a sholáthar a fhreastalaíonn ar riachtanais bonn custaiméirí atá ag éirí níos éagsúla de réir a chéile.
· Tá measúnú déanta ar chomhionannas agus ar chearta daonna i ngach feidhm agus seirbhís de chuid na Comhairle agus tá Plean Gníomhaíochta maidir le comhionannas agus cearta daonna forbartha ag an gComhairle. 
· Tá cearta daonna agus ráiteas comhionannais curtha san áireamh i bpleananna corparáideacha agus straitéiseacha na Comhairle.
1.22 [bookmark: _Toc121926817]Dualgas na hEarnála Poiblí
· Tá Dualgas na hEarnála Poiblí á leabú de réir a chéile inár gcóras bainistíochta agus inár bpróisis forbartha beartas agus soláthar seirbhíse.
· Tá Dualgas na hEarnála Poiblí sonraithe in Alt 42 d’Acht fá Choimisiún na hÉireann um Chearta an Duine agus Comhionannas, 2014. Ceanglaíonn Alt 42 ar chomhlacht poiblí, le linn dó a fheidhmeanna a fheidhmiú, aird a thabhairt ar an ngá atá le hidirdhealú a dhíothú, tacú le comhionannas deiseanna agus caitheamh go cuí lena fhoireann agus leis na daoine a bhfuil seirbhísí á soláthar aige dóibh agus cearta daonna a mball, ball foirne agus na ndaoine a bhfuil seirbhísí á soláthar aige dóibh a chosaint.
· Ceanglaítear ar chomhlachtaí poiblí, ar bhealach atá inrochtana don phobal, measúnú a shonrú ina phlean straitéiseach ar na saincheisteanna maidir le cearta daonna agus comhionannas a chreideann sé atá ábhartha dá fheidhmeanna agus dá chuspóir agus do na beartais, pleananna agus gníomhaíochtaí atá beartaithe chun déileáil leis na saincheisteanna sin.
· Táimid airdeallach ar chomóntacht an chuspóra atá sonraithe i gceanglais tuairiscithe Dhualgas na hEarnála Poiblí agus na Bearna Pá idir na hInscní agus go dtarraingíonn an tuarascáil seo aird ar an gcur chuige tríchéim atá molta ag Coimisiún na hÉireann um Chearta an Duine agus Comhionannas i.e., Meas, Déileáil le agus Tuairiscigh, agus go dtacaíonn sé leis an gcur chuige sin.
1.23 [bookmark: _Toc121926818]Mná i mbun Ceannaireachta
Tá cothromaíocht inscne - 50% Fear agus 50% Bean - luaite lenár bhFoireann Bhainistíochta Shinsearach agus tá sé mar aidhm againn cláir a fhorbairt atá dírithe ar Mhná i mbun Ceannaireachta.
1.24 [bookmark: _Toc121926819]Printíseachtaí
Mar chuid dá gcur chuige ionchuimsitheach maidir le hearcaíocht, tá sé beartaithe ag Comhairle Cathrach na Gaillimhe roinnt clár printíseachta a thairiscint agus tá an Chomhairle páirteach i bPlean Gníomhaíochta Printíseachta na Roinne Breisoideachais agus Ardoideachais, Nuálaíochta agus Eolaíochta 2021 – 2025, a bhfuil sé mar aidhm leis cur le líon na bprintíseachtaí atá á dtairiscint laistigh den tSeirbhís Phoiblí. Áirítear anseo cláir phrintíseachta nua atá nasctha le réimsí oibre laistigh d'údaráis áitiúla, lena n-áirítear TF agus Airgeadais mar aon le printíseachtaí i réimsí níos traidisiúnta.
1.25 [bookmark: _Toc121926820]Bailiú Sonraí agus Forbairt Beartais Fhianaisebhunaithe 
Thapaíomar an deis tuairisciú maidir lenár mbearna phá idir na hinscní agus d'oibríomar ar bhonn comhpháirteach san earnáil trí chéile chun cur chuige caighdeánach agus comhsheasmhach maidir le tuairisciú a sholáthar. Oibreoimid leis an nGníomhaireacht Bainistíochta Rialtais Áitiúil agus lenár gcomhghleacaithe in údaráis áitiúla eile chun an méid atá foghlamtha againn agus dea-chleachtas a roinnt.

Straitéis Daoine


Feidhmiú mar rogha fostóra


Cultúr ina dtacaítear le foghlaim agus forbairt leanúnach a chruthú


Ár mbainisteoirí agus maoirseoirí a chumhachtú agus a chumasú


Riachtanais na foirne oibre a phleanáil agus a freastal orthu


Tacú le caidreamh agus rannpháirtíocht dhearfach idir fostaithe


Timpeallacht oibre atá cothrom, tacúil agus sláintiúil a chruthú


COMHAIRLE CATHRACH NA GAILLIMHE
% de na fostaithe bunaithe ar Inscne 
30.06.22


% Male	% Female	0.6	0.4	



COMHAIRLE CATHRACH NA GAILLIMHE
% DE NA FOSTAITHE LÁNAIMSEARTHA/PÁIRTAIMSEARTHA AR FAD 
30.06.22

86%
14%

% Full-time	% Part-time	0.86	0.14000000000000001	



COMHAIRLE CATHRACH NA GAILLIMHE
% de na fostaithe bunaithe ar CATAGÓIR POIST
30.06.22


[PERCENTAGE]

[PERCENTAGE]
[PERCENTAGE]
[PERCENTAGE]

% General Service	% Management 	&	 Administrative	% Professional 	&	 Technical	0.46306306306306305	0.37477477477477478	0.16216216216216217	

COMHAIRLE CATHRACH NA GAILLIMHE
Bandaí Pá Ceathairíle don líon iomlán fostaithe 30.06.22

Male	
Band 1: Lower	Band 2: Lower Middle	Band 3: Upper Middle	Band 4: Upper	0.65380000000000005	0.73850000000000005	0.56589999999999996	0.50770000000000004	Female	
Band 1: Lower	Band 2: Lower Middle	Band 3: Upper Middle	Band 4: Upper	0.34620000000000001	0.26150000000000001	0.43409999999999999	0.49230000000000002	Target	
Band 1: Lower	Band 2: Lower Middle	Band 3: Upper Middle	Band 4: Upper	0.6	0.6	0.6	0.6	
% den
líon iomlán fostaithe

